আদিত্য-এল১
আদিত্য-এল১ (সংস্কৃত: आदित्य, আদিত্য়্অ, উচ্চারিত [aditjɐ], আক্ষ. 'সূর্য') এক পরিকল্পিত করোনাগ্রাফি মহাকাশযান যা সূর্যের বায়ুমণ্ডলকে পর্যবেক্ষণ করবে। ভারতীয় মহাকাশ গবেষণা সংস্থা (ইসরো) সহ বিভিন্ন ভারতীয় গবেষণা প্রতিষ্ঠান এর নকশা ও নির্মাণের সঙ্গে যুক্ত। একে সূর্য–পৃথিবী L1 বিন্দুর চারিদিকে এক বলয় কক্ষপথে স্থাপিত করা হবে। সেখানে এটি সূর্যের বায়ুমণ্ডল, সৌরঝড়, এবং পৃথিবীর পরিবেশে এর প্রভাব পর্যবেক্ষণ করবে। আদিত্য-এল১ সূর্য পর্যবেক্ষণের জন্য ভারতের প্রথম মহাকাশ অভিযান, এবং ২৬ আগস্ট ২০২৩-এ এই মহাকাশযানকে মেরু উপগ্রহ উৎক্ষেপণ যানে (পিএসএলভি) করে উৎক্ষেপণ করা হবে।